CELEX: 32014R0046
Language: bg
Date: 2014-01-20 00:00:00
Title: Регламент за изпълнение (ЕС) № 46/2014 на Съвета от 20 януари 2014 година за изпълнение на Регламент (ЕО) № 765/2006 относно ограничителни мерки по отношение на Беларус

21.1.2014   
            
            
               BG
            
            
               Официален вестник на Европейския съюз
            
            
               L 16/3
            
         
      РЕГЛАМЕНТ ЗА ИЗПЪЛНЕНИЕ (ЕС) № 46/2014 НА СЪВЕТА
   
   от 20 януари 2014 година
   за изпълнение на Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 765/2006 на Съвета (1), и по-специално член 8а, параграфи 1 и 3 от него,
   като има предвид, че:
   
               (1)
            
            
               На 18 май 2006 г. Съветът прие Регламент (ЕО) № 765/2006.
            
         
               (2)
            
            
               Съветът счита, че основанията за включването на едно лице в списъка, поместен в приложение I към Регламент (ЕО) № 765/2006, следва да бъдат изменени.
            
         
               (5)
            
            
               Поради това приложение I към Регламент (ЕО) № 765/2006 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 765/2006 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Съставено в Брюксел на 20 януари 2014 година.
      
         
            За Съвета
         
         
            Председател
         
         C. ASHTON
         
      
   
   
      (1)  Регламент (ЕО) № 765/2006 на Съвета от 18 май 2006 година относно ограничителни мерки по отношение на Беларус (ОВ L 134, 20.5.2006 г., стр. 1).
   
      ПРИЛОЖЕНИЕ
      В приложение I към Регламент (ЕО) № 765/2006, вписване № 210 се заменя със следното:
      
         
                      
                  
                  
                     „Имена Английска транскрипция (Транскрипция на изписването на беларуски език Транскрипция на изписването на руски език)
                  
                  
                     Имена (изписване на беларуски език)
                  
                  
                     Имена (изписване на руски език)
                  
                  
                     Идентификационни данни
                  
                  
                     Причини за вписването
                  
               
                     210
                  
                  
                     Ternavsky, Anatoly Andreevich
                     (Ternavski, Anatoli Andrievich
                     Ternavskiy,
                     Anatoly
                     Andreyevich)
                  
                  
                     ТЕРНАВСКИЙ, Анатолий Андрэевiч
                  
                  
                     ТЕРНАВСКИЙ, Анатолий Андреевич
                  
                  
                     Дата на раждане: 1950 г.
                     Място на раждане: Донецк, Украйна
                  
                  
                     Приближен на семейството на президента Лукашенко. Неговото дружество Univest-M е партньор на президентския спортен клуб, а снахата на президента е работила в дружеството до месец май 2011 г.
                     Предоставя подкрепа на режима, по-конкретно финансова подкрепа, чрез плащания от Univest-M към Министерството на вътрешните работи на Беларус, Държавното радио и телевизия на Беларус и профсъюзът на Камарата на представителите на Националното събрание.
                     Облагодетелства се от режима чрез мащабни стопански дейности в Беларус. Univest-M притежава дъщерна фирма — FLCC, която е водещ субект в петролния и въглеводородния сектор. Univest-M е и едно от най-големите дружества в сферата на строителството и недвижимите имоти в Беларус. Стопанска дейност с такъв мащаб би била невъзможна в Беларус без одобрението на режима на Лукашенко.
                     Спонсорира няколко спортни клуба чрез дружеството Univest-M, като по този начин допринася за добрите отношения с президента Лукашенко.“